recursal/SuperWikiNEXT-32B huggingface dataset:
**Историја (истории) на киното** (француски: *Historie(s) du cinéma*) - француско-американски документарен филм во режија на Жан-Лик Годар. Филмот е снимен во периодот од 1988 до 1998 година и во него е даден хронолошки преглед на историјата на филмот, како и критички осврт врз неговата концепција. Истовремено, филмот претставува и критика на XX век, како и критика на начинот на кој тој е прикажан во филмовите. Со траење од 266 минути, ова е најдолгиот и еден од најкомплексните филмови на Годар и се смета за најзначајното дело од неговиот подоцнежен период.

Содржина
--------

Филмот се состои од осум епизоди, т.е. од четири есеи од кој секој е поделен на два дела:

* прв дел (а): Сите истории (*TOUTES LES HISTOIRES*) (51 минута, 1988)
* прв дел (б): Само една историја (*UNE HISTOIRE SEULE*) (42 минути, 1989)
* втор дел (а): Само кино (*SEUL LE CINÉMA*) (26 минути, 1997)
* втор дел (б): Фатална убавина (*FATALE BEAUTÉ*) (28 минути, 1997)
* трет дел (а): Текот на апсолутното (*LA MONNAIE DE L'ABSOLU*) (27 минути, 1998)
* трет дел (б): Новиот бран (*UNE VAGUE NOUVELLE*) (27 минути, 1998)
* четврти дел (а): Контрола на универзумот (*LE CONTRÔLE DE L'UNIVERS*) (27 минути, 1998)
* четврти (б): Знаците меѓу нас (*LES SIGNES PARMI NOUS*) (38 минути, 1998)

Наводи
------

1. ↑  HRT, Historie(s) du cinéma, francuski film, američki film (пристапено на 14.11.2020)
| Дел од **темата** |
| --- |
| Историја на Шпанија |
|  |
| Античка историја
* Рана историја
* Иберија
* Хиспанија
 |
| Среден век
* Визиготи и Визиготско кралство
* Свеви и Кралство Галиција
* Спанија
* ел-Андалуз
* Реконквиста
 |
| Кралство Шпанија
* Хабсбуршка Шпанија
* Просветителство во Шпанија
 |
| Република
* Прва Шпанска република
* Реставрација
* Втора Шпанска република
* Шпанска граѓанска војна
 |
| Модерна Шпанија
* Франкова Шпанија
* Прва светска војна
* Втора светска војна
* Демократска Шпанија
* Шпанија
 |
| **Страницата Предлошка:Hlist/styles.css нема содржина.*** *Икона за портал Портал: „Шпанија"*
* *Икона за портал Портал: „Историја"*
 |
| * п
* р
* у
 |

**Историјата на современа Шпанија** започнува по смртта на генералот Франсиско Франко на 20 ноември 1975 година и стапување на должност на кралот Хуан Карлос I на престолот воспоставувајќи парламентарна монархија. Во 1978 годинабил усвоен новиот устав на Шпанија кој фигурира до ден денес.

Устав од 1978 година
--------------------

По изборите во Шпанија било потребно да се пропише нов устав за Шпанија. Од 1931 година уставот бил *републички* и сега Хуан Карлос I наследникот на Франко, увидел дека е потребно промени во истиот. По неколку месеци на дискусија, бил постигнат консензус меѓу повеќе партии, и на Уставот бил испратен до парламентот за да биде усвоен. По ова, тој бил ставен на референдум кој се одржал на 8 декември 1978 година и истиот бил одобрен од страна на 58% од вкупниот број гласачи, 8% биле против и 33% биле воздржи.Така новиот Устав на Шпанија стапил насила од 1 јануари 1979 година.

Уставот давал право да некои заедници формираат автономни региони во Шпанија. Такви автономни облсти биле формирани од страна на Баскија и Каталонија, а подоцна истото го сториле и другите региони кои денеска ја сочинуваат модерната карта на Шпанија.

Избори во Шпанија
-----------------

### Изборите од 1979

### Изборите од 1982

### Изборите од 1986

### Изборите од 1989

### Изборите од 1993

### Изборите од 1996

### Изборите од 2000

### Изборите од 2004
Во старогрчката митологија, **ихор** (старогрчки: *ἰχώρ*) е етерична течност која е крвта на боговите и /или бесмртниците.

Во класичните митови
--------------------

Ихор потекнува од старогрчката митологија, каде што е етерична течност што е крв на грчките богови, за кои понекогаш се вели дека ги задржува квалитетите на храната и пијалакот на бесмртните, амброзијата и нектарот. Големите херои и полубогови повремено напаѓале богови и им го земале ихорот, но боговите ретко го правеле тоа едни на други во хомеровиот мит.  

Во Стар Крит, традиција раскажана од Талос, огромен човек од бронза прикажан со крилја. Кога критската митологија била присвоена од Грците, тие го замислувале повеќе како Колосот од Родос. Тој иамл една вена која течела со ихор кој била затната со нокт во грбот. Талос ја чувал Европа на Крит и фрлал камења кон натрапниците сè додека не дошле Аргонаутите по потрагата на Златното руно и волшебникот Медеја го извади ноктот, испуштајќи го ихорот и убивајќи го.

Во медицината
-------------

Во патологијата, "ихор" е антички преземен термин за водено празнење од рана или чир, со непријатен или фетилен (нападен) мирис.

Грчкиот христијански писател Климент Александриски користел „ихор" во античкото медицинско разбирање на водена празнење од рана или чир, без мирис, во полемика против паганските грчки богови. Како дел од неговите докази дека тие се само смртни, тој наведува неколку случаи во кои боговите се повредени физички, а потоа додава: „И ако има рани, има крв. Зашто ихорот на поетите е поотпорен од крвта; за задушувањето на крвта се нарекува ихор."

Наводи
------

1. ↑  Од несигурна етимологија; Роберт С. П. Бикс предложил дека е странски збор (*Etymological Dictionary of Greek*, Brill, 2009, pp. 607–8).
2. ↑  Homer, (trans. William Cowper) (1802). Џонсон, Џон (уред.). *The Iliad of Homer, Translated into English Blank Verse*. Volume 1. Iliad V. 364–382 (p. 153).
3. ↑  William Smith, *Dictionary of Greek and Roman Biography and Mythology, volume III* (London, 1849), 973.
4. ↑  „Ichor - definition". *Free Online Dictionary, Thesaurus and Encyclopedia*.
5. ↑  Климент Александриски. „Protrepticus (EXHORTATION TO THE HEATHEN)". Посетено на 23 февруари 2020.

*
**Ицуцугину** - јапонско женско кимоно од ерата Хејан. Направено е од раскошен материјал, најчесто свила и брокат. Се носи како горен капут кој е отворен напред. Под него се носи посебен фустан наречен „хибакама". Ракавите на ицуцугину се многу широки и долги, а од внатрешната страна се поставени со поинаква боја. Притоа, кимоното паѓа до земјата во големи набори. Во минатото, ова кимоно се облекувало само во посебни свечени прилики, како што биле приемите во царскиот двор. Притоа, него го носеле само благородниците и богатите слоеви во јапонското општество.

Наводи
------

1. ↑  „Džigokuhen", во: Riunosuke Akutagava, *Rašomon*. Beograd: Plavi krug; Zemun: Neven, 2003, стр. 19.
**Иван Ингилизов** (роден на 20 јули 1882

 година во Пехчево - починал на 29 декември 1944

 година во Ајдарово, Горноџумајско) — македонски револуционер, член на ВМОРО и учесник во Илинденското востание.

Животопис
---------

Завршил педагошко училиште во Скопје, учел историја и филозофија на универзитетите во Софија и Загреб. Бил учител во Струмица, Горна Џумаја, Скопје и Пехчево. Во Илинденското востание предводел чета во Струмичко, Радовишко и во Малешевско. По Првата светска војна бил пратеник во Бугарското народно собрание. По 9 септември 1944 г. бил уапсен и убиен заедно со други припадници на ВМРО.

Наводи
------

1. ↑  Ристовски, Блаже, уред. (2009). „*Ингилизов*". *Македонска енциклопедија*. , книга I (А-Љ). Скопје: МАНУ. стр. 617. Text "series
" ignored (help)
**Иван Мазов** (7 јануари 1923

 во Кавадарци — 15 февруари 1977

 во Рогашка Слатина, Словенија) — македонски раскажувач, театарски критичар и публицист.

Животопис
---------

Завршил Висока политичка школа во Белград. Работел како театарски критичар во весникот „Нова Македонија". Член на ДПМ од 1972 година. Автор е на книгите: Додека топовите пукаат (раскази, 1958), По трагите на Евлија Челебија (патописна проза, 1978), а неговите Избрани дела во шест книги се објавени во 1982 година. Добитник на наградите: „Мито Хаџивасилев - Јасмин", „Крсте Мисирков".

Наводи
------

1. ↑  Македонски писатели/Macedonian writers, Друштво на писатели на Македонија, 2004, стр. 144.
2. ↑  Ристовски, Блаже (2009). *Македонска енциклопедија*. Скопје: МАНУ. стр. 817. ISBN 978-608-203-023-4. OCLC 499142958.

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
Гробот на Козарев во Добриништа.
**Иван Козарев**, познат како *Балкан* (5 април 1901 - 1 април 1944) — деец на ВМРО (обединета) и комунист на БРП, учесник во НОБ и првиот партизан во Македонија и на целиот Балкан. Командант на чета при партизанскиот одред „Никола Парапунов".

Животопис
---------

Иван Козарев е роден на 5 април 1901 година во селото Добриништа, Банско. Завршува прогимназија во своето родно село. Член на БКП. Учествува во Септемвриското востание од 1923 година во Разлошкиот крај. По создавањето на ВМРО (обединета) во 1925 година станува нејзин член. Поради оваа активности постојано е проследуван.

Прогонуван од ванчомихајловистичката ВМРО, тајно живеел во Софија, Сливен, Пловдив итн. Во 1935 година како резултат на предавство, паѓа во затвор, каде што лежи до 1938 година. Во затворот се сретнува со Никола Парапунов, неговиот подоцнежен соборец против бугарските сили. Таму посебно внимание му посветил на самообразованието. По излегувањето учествувал во создавање мрежа на македонско национално-ослободително движење за обединување на Македонија. Од 7 февруари 1941 година повторно преминал во илегала.

На 27 јуни 1941 година во близина на изградениот од него рибник во месноста „Струго" над Добриништа, при обид да биде уапсен од група полицајци, Козарев убива двајца од нив и со тоа започнало партизанско движење не само во Пиринска Македонија и Бугарија, но и на Балканот. Тоа се случува четири дена по почетокот на војната Германија против Советскиот Сојуз и два дена по решението од БРП за вооружена борба.

На 26 јули 1941 година, заедно со Парапунов ја создава во околината на Разлог првата партизанска чета во Пиринска Македонија и Бугарија. Го прифатил партизанско име *Балкан*. Бил прочуен како добар стрелец, како и по својата ладнокрвност и храброст при разни опасни ситуации, таквото негово држење го прославило низ Разлошко. Бил поставен за командант на чета при партизански одред „Никола Парапунов".

Загинал при чудни околности во текот на ноќта на 31 март спроти 1 април 1944 година во близина на своето родно село Добриништа.

Извори
------

1. ↑  Николова В. Куманов М. Кратък исторически справочник. България, ДИ "Народна просвета ", С. 1983, с.270-271
2. ↑  Енциклопедија Македоника, Скопје, 2009, книга I, стр 707
**Иван Лебанов** (роден на 10 декември 1957 година) ― бугарски скијач кој се натпреварувал од 1970-тите до 1985 година.

Тој освоил бронзен медал во скијачко трчање на 30 километри на Зимските олимписки игри 1980 во Лејк Пласид, Њујорк, со што станал првиот Бугарин што освоил медал на Зимските олимписки игри.

Најдобриот пласман на Лебанов во Светскиот куп бил 10-то место во трката на 15 километри во Швајцарија во 1982 година.

Надворешни врски
----------------

* Иван Лебанов на Меѓународната скијачка федерација
* Архивирано на {{{2}}}.
* Иван Лебанов на Sports Reference
* Иван Лебанов на Меѓународниот олимписки комитет
**Илин — Диме Димовски** е македонски музичар кој свири на контрабас.

Образование
-----------

Димовски ги започнал музичките студии во Скопје, во класата на проф. Благој Маротов, а потоа продолжил во Британија, во средното музичко училиште „Wells Cathedral School" под менторство на Давид Хејес, како и во престижното музичко училиште „Guildhall School of Music and Drama" во класата на проф. Ринат Ибрагимов. Најпосле, специјализацијата ја завршил на конзерваториумот „Г. Тартини" во Трст, во класата на проф. Стефано Скјакја. Во текот на своето образование, тој учел и со професорите Мстислав Ростропович, Давиде Амодио, Енрико Касаза, Давид Долан, Давид Такено, Сергеј Крилов, Фабио Нидер итн.

Музичка кариера
---------------

Димовски е вработен во Филхармонискиот оркестар на градот Загреб, а исто така, тој е постојан соработник на Радио симфонсикиот оркестар на ХРТ, како и постојан гостин на: Хрвтаскиот барокен ансамбл, Загребските солисти, Ансамблот за современа музика „Кантус" и Хрватскиот камерен оркестар. Покрај тоа, тој соработува и со меѓународниот оркестар „No Borders Orchestra" и со италијанскиот симфониски оркестар „Сан Марко" од Порденоне во кој свири како прв контрабасист. Во својата кариера, Димовски настапувал со голем број оркестри, како: „Mozart Orchestra di Bologna" под водство на Клаудио Абадо, со „La Nuova Orchestra da Camera Ferruccio Busoni" од Трст, „I Solisti Veneti", „La Serenissima", „National Jeugdt Orchester of the Netherlands", Камерниот оркестар на МММ итн. Најпосле, тој е добитник на неколку национални и меѓународни музички награди.

Наводи
------

1. ↑  Дирекција за култура и уметност - Скопје, *Есенски музички свечености*, Скопје, ноември 2014.
2. ↑  Дирекција за култура и уметност - Скопје, *Есенски музички свечености*, Скопје, ноември 2014.
Курвиметар
**Курвиметар** – механичка направа за мерење криви линии на мапи. Првите верзии на овој инструмент биле патентирани во 1873 година од англискиот инженер Едвард Расел Морис.

Потекло на поимот
-----------------

Името на овој мерен инструмент доаѓа од латинскиот збор *curvus*, што значи крива линија.

Состав
------

Курвиметарот се состои од тркалце со преносен механизам, скала и стрелка. Може да има неколку скали со разни размери, на пр. 1:25 000, 1:50 000, итн.

Употреба
--------

Пред употреба курвиметарот се доведува на позиција 0. Потоа тркалцето се води по кривата линија чија должина треба да се измери, а потоа на скалата се отчитува должината на патот.

Наводи
------

1. ↑  „THE LONDON GAZETTE, DECEMBER 12, 1873" (PDF). Архивирано од изворникот (PDF) на 2014-03-15. Посетено на 2018-05-31.

Надворешни врски
----------------

|  |  |
| --- | --- |
| Ризница | „Курвиметар" на Ризницата ? |
**Енцо Серини** (италијанскиː *Enzo Serrini*; Палермо, Италија, 1 јануари 1920

 - Скопје, 11 март 1981

) — италијански и македонски оперски пејач, баритон, првенец на Операта на МНТ.

Животопис
---------

Серини е роден во Палермо, Италија на 1 јануари 1920 година. Пеење учел кај К. Талефи во Италија. Дебитирал со улогата на Силвио во операта Палјачи. Извесен период бил ангажиран како солист на Операта во Ријека. Во Операта на МНТ работел од 1953 до 1975 година. Во својата кариера реализирал повеќе од 35 улоги главно од италијанскиот репертоар. Позначајни остварувања: Фигаро („Севилскиот бербер"), Јаго („Отело"), Ескамилио („Кармен"), Гроф Луна („Трубадур"), Жорж Жермон („Травијата"), Родриго-Поза („Дон Карлос"), Риголето и Скарпија („Тоска"), Белкоре („Љубовен напиток"). Поседувал волуминозен глас во изразито белкантистички манир и сугестивен
сценски израз.
Починал во Скопје на 11 март 1981 година.

Наводи
------

1. ↑  *Н. Грба, Поводом гостовања Енца Серинија у опери „Риголето", Дневник, 20. I 1053; А-м, Сутра „Травијата", Дневник, 12. XI 1954.*
**Ивана Петковска** (родена на 14 април 2002 во Скопје) — македонска поп-пејачка. Заедно со Магдалена Алексовска, Ивана ја претставувала Македонија на Детската Евровизија 2015 во Софија, Бугарија, со песната „Плетенка" и се пласирала на седумнаесеттото место во конкуренција со 26 поени.

Таа била ученик во основното училиште „Димитар Македонски". Ги направила првите чекори во музиката кога имала само 5 години, настапувајќи на детскиот фестивал „Поточиња". По 3 години се приклучила на КУД Никола Јонков Вапцаров, македонски народен фолклорен ансамбл, учествувајќи на неколку настапи во земјата и странство. Покрај танцувањето, таа пеела македонски народни песни на голем број на концерти низ Македонија. Ивана исто така била член во училишниот хор.

Наводи
------

1. ↑  „Ivana and Magdalena to sing for FYR Macedonia". junioreurovision.tv. 9 Ekim 2015. Архивирано од изворникот на 28 Eylül 2015. Посетено на 9 Ekim 2015. Занемарен непознатиот параметар `|dead-url=` (help); Проверете ги датумските вредности во: `|accessdate=, |date=, |archive-date=` (help)
**Зилја Рахимјановна Валеева** (родена на 15 октомври 1952 година во Уфа, Република Башкортостан) — јавна личност и политичар во Република Татарстан, почесен културен работник на Руската Федерација и доктор на филозофски студии (2010). 

Во текот на 20 години, од 1992 до 2012 година, таа дејствувала како една од првите високи функционери и највлијателната жена политичар во Република Татарстан, традиционално познат како еден од патријархалните муслимански региони во Руската Федерација. Таа активно го претставува регионот на меѓународно ниво.

Денес Зилја Валеева работи како директорка на Државниот музејски историски и архитектонски комплекс на Казањскиот Кремљ, а исто така е претседателка на јавната организација Жените од Татарстан и претседателка на Комисијата на Република Татарстан на УНЕСКО.

Биографија
----------

1970–1980 — Дописник, подоцна раководител на одделот за литература и уметност на републиканскиот младински весник Ленинец (Уфа);

1980–1982 - Дописник за весникот *Evening Kazan [ru]* (Казан);

1982–1990 — дописник, раководител на Одделот за социјални прашања во весникот *Советска Татарија* (*руски:* Советская Татария), кој подоцна бил преименуван во *Republic of Tatarstan [ru]* (Казан);

1990–1992 година - Уредник за политика во весникот *News of Tatarstan [tt]* (Казан);

1992–1995 година — прв заменик претседател на Врховниот совет на Република Татарстан;

1995–1999 година - заменик-претседател на Државниот совет на Република Татарстан;

1999–2001 година — министер за печат, радиодифузија и масовни медиуми на Република Татарстан;

2001–2005 — заменик претседател на Владата на Република Татарстан;

2005–2011 — Заменик претседател на Владата - министер за култура на Република Татарстан;

Март 2011–мај 2012 година — Заменик претседател на Владата на Република Татарстан;

Од 17 мај 2012 година - директор на Државниот музејски историски и архитектонски комплекс на Казањскиот Кремљ.

Награди
-------

* Медал за храбар труд;
* Почесно писмо на Република Татарстан (2002);
* Медал „Во спомен на 300-годишнината од Санкт Петербург" (2003);
* Медал „Во спомен на 1000-годишнината од Казан" (2005);
* Писмо со благодарност во име на претседателот на Република Татарстан (2007);
* Орден за пријателство (2008);
* Добитник на Државна награда на Руската Федерација за култура (2009).

Наводи
------

1. ↑  Official server of Republic of Tatarstan. Guide on public authorities
2. ↑  „Kazan (Volga region) Federal University official web-site". Архивирано од изворникот на 2019-03-30. Посетено на 2023-05-04.
3. ↑  „State Museum Kazan Kremlin. Administration". Архивирано од изворникот на 2017-05-05. Посетено на 2023-05-04.
4. ↑  Unesco.ru Commission of the Russian Federation on UNESCO. Regional branches
5. ↑  „Valeeva Z.R. Sabantuy to the whole world // Vestnik UNESCO May 2008 page 24-27" (PDF). Архивирано од изворникот (PDF) на 2019-04-25. Посетено на 2023-05-04.
Елин Брендел
**Елин Брандел** (14 август 1882 – 27 јуни 1963 година) била шведска новинарка и авторка. Како новинарка, таа била позната под нејзините потписи *Ополитиска фрун* (Госпоѓа Аполитикал), *Реган* и *Клементина* .

Биографија
----------

Елин Брандел била ќерка на професорот Понтус Хенрикес (1852–1933) и се омажила во 1908 година за новинарот Сајмон Брандел. Била вработена во *Дагенс Нихетер* во 1906-1937 година. Елин Брандел припаѓала на клубот наречен *Лиган* („Бандата") на новинарки, вклучувајќи ги Елин Вагнер, Герда Маркус, Естер Бленда Нордстром, Елен Риделиус, Елен Ландквист, Агнес Линдхаген, Тора Боние и Сели Бруниус. Во 1912 година, таа станала првата жена на која и била доделена стипендија за странски патувања од *Publicistklubben* .

Брандел во текот на својата кариера припаѓала на елитата на шведскиот печат и била добро позната славна личност. Нејзиниот стил е опишан како неутрален, но духовит и интелектуален. Таа е најпозната како *Opolitiska frun* („Госпоѓа Аполитичка"), потпис под кој ги покривала дебатите во парламентот од галеријата на Риксдагот. Пратеникот Ивар Андерсон се присетил како се сметало за чест пратеникот да биде претставен од неа:

„Кога бев избран во Риксдаг, дознав за Елин Брандел, г-ѓа Аполитикал од *Дагенс Нихетер*, која имаше свое вообичаено седиште во галеријата. Се восхитував на нејзиниот елегантен стил, нејзината способност за набљудување и нејзината духовитост. Ејнар Розенборг од ДН ја придружуваше барем за време на поголемите дебати. Мислам дека пред сè беше тој што ја охрабри Елин Брандел и ја советуваше во нејзините Риксдаг Каузери. Таа всушност не се занимаваше со никакви политички коментари, но ја имаше својата сила во вештите описи на атмосферата и нејзината брза, духовита и честопати прилично заседна анализа на личноста. Таа беше прилично славна личност и можеше да се види како господата од комората гледаа со копнеж кон неа, бидејќи споменувањето од г-ѓа Аполитикал беше разлика, без разлика дали таа упатила благодарност или критика. Еднаш или двапати ми беше дадена таа чест, но можам да се сетам само на приликата кога таа иронично ми даде до знаење дека сум уреден како иглата за шалот."

Наводи
------

 

1. ↑  Berger, Margareta, Pennskaft: kvinnliga journalister i svensk dagspress 1690-1975 [Penholders: Female journalists in Swedish press 1690-1975], Norstedt, Stockholm, 1977
Видео-игра-контролер-икона
**Издавач на видеоигри** е компанија што издава видеоигри што ги изработила самата или некој друг изработувач на видеоигри.

Исто како кај издавањето на книги или ДВД филмови, издавачите на видеоигри се одговорни за изработка и промовирање на нивните производи, што подразбира и истражување на пазарот и рекламирање.

Обично самите ја финансираат изработката, некогаш со плаќање на изработувач на видеоигри (тоа се нарекува „надворешна изработка"), а некогаш „внатрешно" ги изработуваат игрите, со свое „студио". Големите издавачи сами ги дистрибуираат игрите што ги издаваат, додека помалите издавачи плаќаат надворешни дистрибутери (или поголеми издавачи на видеоигри) да ги дистрибуираат игрите што ги издаваат.

Други функции што ги вршат издавачите се одлучување дали ќе плаќаат за лиценци за игрите, локализација, дизајни на омоти и кутии, штампање, а понекогаш и пишување на упатства за користење.

Позначајни издавачи на видеоигри
--------------------------------

Ова е список на 20-те најголеми издавачи, рангирани од страна на *Game Developer* во октомври 2009 година, по редослед на бодови во шест главни полиња.

| Место од 2009 г. | Име на издавачот | Место од 2008 г. |
| --- | --- | --- |
| 1 | Јапонија Nintendo | 1 |
| 2 | САД Electronic Arts | 2 |
| 3 | САДФранција Activision Blizzard | 3 |
| 4 | Франција Ubisoft | 4 |
| 5 | САД Take-Two Interactive | 6 |
| 6 | ЈапонијаСАД Sony Computer Entertainment | 5 |
| 7 | САД Bethesda Softworks | 999n/a (new entry) |
| 8 | САД THQ | 8 |
| 9 | Јапонија Square Enix | 10 |
| 10 | САД Microsoft | 9 |
| 11 | Јапонија Konami | 11 |
| 12 | Јапонија Sega | 7 |
| 13 | Јапонија Capcom | 14 |
| 14 | САД MTV Games | 999нема податоци |
| 15 | Јапонија Namco Bandai | 13 |
| 16 | САД Warner Bros. Interactive | 999нема податоци |
| 17 | САД Disney Interactive | 16 |
| 18 | Франција САД Atari | 999нема податоци |
| 19 | Јапонија Atlus | 999нема податоци |
| 20 | САД LucasArts | 17 |

Наводи
------

1. ↑  *Game Developer*, CMP Media LLC, 6 октомври 2009  Отсутно или празно `|title=` (help)

|  |  |
| --- | --- |
| Stub icon | *Оваа статија поврзана со видеоигри е никулец. Можете да помогнете со тоа што ќе ја проширите.** п
* р
* у
 |
**Издавачка куќа** е повеќе функционален поим. Може да се однесува на некоја фирма која издава музички албуми (иако за ова постои попрецизен поим „дискографска куќа"), потоа онаа која печати книги, списанија, слики, прави компјутерски програми и друго. Секоја музичка издавачка куќа има свои клиенти, за кои издава албуми, а секоја печатарска издавачка куќа по неколку списанија кои ги издава. Така, на пример, издавачката куќа "Color Press Group" од Србија ги издава магазините како што се „Браво", „Свет", „Хелоу" и многу други.
Познати музички издавачки куќи во светот се "EMI Entertainment", "BMG", "Warner Bros.", "Virgin Records" и многу други.

Надворешни врски
----------------

|  |  |
| --- | --- |
| Ризница | „Издавачка куќа" на Ризницата ? |

Наводи
------
***Изгорени од Сонцето 2*** (руски: *Утомлённые солнцем 2* Utomlyonnye solntsem 2: Predstoyanie) е руски драма филм од 2010 година во режија и главна улога на Никита Михалков. Филмот се состои од два дела: „ **Егзодус"** (2010; *Предстояние*, буквално „Претендирање") и *„Цитаделата"* (2011; *Цитадель* ). Тој е продолжение на филмот на Михалков „ *Изгорени од сонцето* "од 1994 година, сместенна Источниот фронт на Втората светска војна. *Изгорени од Сонцето 2* имал најголем буџет за производство некогаш виден во руското кино (55 милиони американски долари), но се покажал дека е најнепрофитабилен филм некогаш снимен во Русија и добил негативни критики од критичарите и во Русија и во странство.

Наводи
------

1. ↑  Hersh, Julie (2016). „Burned by the Sun 2 / Утомлённые сольнцем 2". *Popkult*.

Надворешни врски
----------------

* 

* *Burnt by the Sun 2: Exodus*  на  Семрежната филмска база на податоци (англиски)
* 

* *Burnt by the Sun 2: Citadel*  на  Семрежната филмска база на податоци (англиски)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
OpenOffice.org WriterOpenOffice.org Writer
**Извршен (апликациски) програм** или **апликација** – програмска опрема наменета за извршување на точно одредени задачи. Задачата на системскиот софтвер е да ја овозможи работата на сите сметачки делови, извршниот софтвер ги искористува сметачките делови за извршување на некоја одредена задача. Пример на извршен програм е уредник на текстот (Microsoft Word и други), мултимедијален изведувач (Winamp и други) или програм за обработка на слики (Photoshop и други) и така натаму. Имаме и пакети на извршни програми, како на пр. Microsoft Office или OpenOffice.org кои вклучуваат повеќе програми за обработување некои задачи.

Видови на извршни програми
--------------------------

### Microsoft Office

* Уредник на текст
* Уредник на табели (Spreadsheet)

### Програми за комуникација

* Електронска пошта
* Прелистувач

### Мултимедија

* Мултимедијални изведувачи
* Графички програми
	+ Графички податотечни формати
	+ Растерска графика
	+ Векторска графика
	+ 3D-графика
	+ Дигитални филми
	+ Сметачки игри

### Аналитички програми

* DADiSP
* MathCAD
* Mathematica
* MATLAB
* Maxima
* Сметачки алгебарски системи

### База на податоци

* DBMS
**Иверски манастир** или **Иврион** (грузиски: ივერთა მონასტერი, *iverta monast'eri*; грчки: *Μονή Ιβήρων*, *Monḗ Ibḗrōn*) — источноправославен манастир во монашката држава Света Гора во северна Грција.

Историја
--------

Ивирон е основан кон крајот на 10 век на местото на стариот Климентов манастир, малку по основањето на манастирите Голема Лавра и Ватопед. 
Манастирот бил изграден под надзор на двајца грузиски монаси, Јован Иверски и Торник помеѓу 980-983 и во него живееле грузиски свештеници. Иверски (Иврион) буквално значи „на Иберијците" на грчки јазик. Името потекнува од древното грузиско Кралство Иберија. Во 14 век манастирот пострадал од честите напади на каталонските пирати и од приврзаниците на унијата со Римокатоличката црква. Сепак манастирот успеал да опстане, благодарение на помошта од страна на византиските цареви од династијата на Палеолозите и од кралевите на Србија и Грузија.

Манастирот е рангиран на третото место во хиерархијата на Атонските манастири. Манастирската библиотека содржи 2.000 ракописи, 15 литургиски свитоци и 20.000 книги на грузиски, грчки, хебрејски и латински.

Манастирот има мошти на повеќе канонизирани светци од било кој друг на Света Гора. Панагија Портаитиса, позната икона од 9 век, исто така се наоѓа во Иверскиот манастир.

Манастирот има околу 30 монаси, од кои ниту еден не е Грузиец.

Објекти
-------

Двата параклиса посветени на Пресвета Богородица и на Јован Крстител се од најраниот период на манастирот. Во центарот на дворот на манастирот се наоѓа главниот храм (католикон), изграден во првата половина на 11 век и обновен во 1513 година од игуменот Ѓорѓи Варасвацис. Католиконот е посветен на Успението на Пресветата Богородица. Празникот на манастирот е на 15 август.

Реликви
-------

Иверскиот манастир е познат по многуте архитектонски одлики, како столбовите во главниот брод на католиконот, поствизантискиот дрвен иконостас, вратата на ходникот со убава резба и фреските. Особено е извонреден сребрениот лустер подарен од архимандритот Кирил за својот манастир од страна на народот на Москва во 1818 година. Исто така, зачувувани се многу вредни црковни облеки, чинии, евангелие донирано од Петар Велики, мошти на околу 150 светци. Манастирот е најбогат во целата заедница на Света Гора.

Наводи
------

1. ↑  The mind of the Orthodox Church, Vlachos, Hierotheos.
**Жена под влијание** (англиски: *Woman under the influence*) - американски филм од 1974 година, во режија на Џон Касаветес, кој е автор и на сценариото. Главните улоги ги толкуваат: Џина Роулендс, Питер Фалк, Фред Дрејпер, Лејди Роулендс, Кетрин Касаветес, Метју Касел, итн. Филмот постигнал голем успех кај филмската критика: имал две номинации за „Оскар", освоил еден „Златен глобус" и бил номиниран уште во три други категории, а во 1990 година бил сочуван во Националниот филмски регистер на САД.

Синопсис
--------

Мејбл (ја игра Џина Роулендс) е домаќинка која страда од психички нарушувања поради што се однесува многу чудно. Нејзиниот сопруг Ник (го игра Фалк) ја сака и се обидува да биде трпелив кон неа. Меѓутоа, еден ден, Мејбл организира мала забава на која ги кани децата на соседот. На забавата, таа се однесува многу чудно, а кога се враќа дома, Ник избувнува и одлучува да ја испрати Мејбл на лекување. Оставен сам со децата, Ник се покажува како неспособен родител и не може да се снајде во таа улога. По шест месеци, таа доаѓа дома. За таа прилика, Ник организира забава, но во последен миг ги брка гостите, така што Мејбл ја предечуваат само најблиските. Меѓутоа, Мејбл не е психички подготвена за средбата со најблиските така што дочекот минува во мачна атмосфера. Кога Мејбл се повредува, Ник ги праќа децата на спиење, а потоа тој и Мејбл ја средуваат масата.

Наводи
------

1. ↑  IMDb, A Woman Under the Influence (1974) (пристапено на 12.10.2020)
2. ↑  IMDb, A Woman Under the Influence (1974)Awards (пристапено на 12.10.2020)
**Илинденски традиции во НОВ на Македонија (1941-1944)** ― традиции со национална и револуционерна содржина во НОВ на Македонија.

Тие се манифестирале преку именувањето на новите органи на народната власт со називите тајни комитети, народни комитети, преземени од соодветните органи формирани за време на Илинденското востание, потоа низ именувањето на некои одреди и воени единици, давање псевдоними на раководители и борци со имиња на истакнати револуционери од илинденскиот период (Гоце Делчев, Даме Груев, Јане Сандански, Ѓорче Петров, Димитар Влахов, Питу Гули, Добри Даскалов и др.), со учеството на илинденските борци во НОВ и со употребата на знамето на илинденските востаници од страна на партизанските единици, со одбележување на годишнините на Илинденското востание и со организирани демонстрации и други револуционерни форми преку кои се изразувала самобитноста на македонскиот народ. Поврзаноста со илинденските традиции во НОВ, е и определбата Првото заседание на АСНОМ да се свика токму на 2 август 1944 година.

Илинденски прослави
-------------------

2 август и Илинденското востание било обележувано со масовни демонстрации за време на НОБ (1941-1944) во Скопје, Прилеп и Битола. Се растурале прогласи и се делеле летоци и други илегални и пропагандни материјали со антифашистичка содржина. Се организирале излети со богати културно-забавни програми, на кои биле читани реферати за значењето на Илинденското востание во историјата на македонскиот народ.

Во чест на Илинден, на слободната територија биле одржувани значајни собири, меѓу кои и Преспанскиот состанок на ЦК КПМ од 2 август 1943 година. На годишнините од Илинденското востание биле формирани нови партизански одреди и воени единици. Овие прослави за време на НОБ силно го изразувале континуитетот на борбата на македонскиот народ за издвојување на својата слобода и за остварување на сопствена државност.

Наводи
------

1. 1 2 3 4  д-р Стојан Киселиновски и др. (2000). *Македонски историски речник*. Скопје: ИНИ. стр. 198. ISBN 9989-624-46-1. Недостасува `|author1=` (help)
*За други значења на поимот **Илинден** видете на појаснителната страница*
**Илинден** била политичка организација на Македонците од Егејскиот дел на Македонија во источноевропските земји формирана од КПГ по распуштањето на НОФ, НОМС и АФЖ (1950). Дејствувала во периодот од 1952 до 1956 година. Основачкиот конгрес бил одржан во селото Кросциенко, Полска во април 1952 година со учество на 162 делегати. На Конгресот биле избрани раководните тела на организацијата: *Централен совет, Извршен комитет и Претседателство* на организацијата. За претседател на организацијата бил избран Пандо Вајнас, а за секретар Ставрос Кочопулос. Преку организацијата „Илинден", КПГ ја спроведувала својата политика меѓу македонската емиграција во источноевропските земји. По VI пленум на ЦК на КПГ во 1956 година, организацијата била распуштена.

Наводи
------

1. ↑  *Р. Кирјазовски, Македонската политичка емиграција од Егејскиот дел на Македонија во источноевропските земји по Втората светска војна, Скопје, 1989*
Концептна карта за употреба на информатичка и комуникациска технологија (ИКТ) во образованието според Меѓународната федерација за ИКТ на IFGICT, на IFGICT Assessment
**Информациски и комуникациски технологии** (скратено **ИКТ**) — збирен назив којшто ја нагласува улогата на обединетите коомуникации, интегрирањето на телекомуникациите (телефонски линии и безжични сигнали) и сметачите, како и потребната програмска опрема и системи на складирање коишто им овозможуваат на корисниците да пристапат, да ги складираат, да ги пренесуваат и да ги менуваат информациите.

Терминот ИКТ исто така се користи за да се означи конвергенцијата на аудио-визуелни и телефонски мрежи со сметачките мрежи преку единствен систем за поврзување со кабли или врска. Постои голема економски користи од спојувањето на телефонската мрежа со сметачкиот мрежен систем, користејќи единствен обединет систем за каблирање, распределба и управување со сигнали.

Историја
--------

Развојот на телекомуникациите во XX век се одвивал на начин што за да се обезбеди секоја услуга била потребна соодветна инфраструктура. Ова било причина за изградба на јавните мрежи за телефонски услуги, телеграфски услуги и пренос на податоци. Односот помеѓу телефонските претплатници и нивните предаватели во најголем дел се пренесуваат преку бакарна жица. Така до крајот на 2001 година, во светот постоеле околу една милијарда телефонски линии. Имајќи ги предвид огромните инвестиции во оваа локална инфраструктура и на зголемената побарувачка од корисниците за нови услуги, развојот телекомуникациските услуги во насока на подобрување на постоечката инфраструктура бил очекуван. Првиот чекор којшто е преземен во однос на технологијата е воспоставувањето на [[дигитална мрежа на интегрирани услуги|дигиталната мрежа на интегрирани услуги, но во средината на 1990-тите, со распространувањето на интернетот се зголемила потребата за нешто што ќе овозможи голем проток на податоци од и до услугите на крајните корисници. На ова барање се одговорило со развој на нови технологии коишто овозможуваат постојната инфраструктура (бакарни парови) да им обезбеди на крајните ккорисници пристап до фиксната телефонска мрежа и услугите кои ги нуди, како и пристапот до интернет со висок проток.

Поврзано
--------

* Информациски и комуникациски технологии за развој
* Информатичка технологија
* Информација
* Комуникација

Наводи
------

1. ↑  Murray, James (18 декември 2011). „Cloud network architecture and ICT - Modern Network Architecture". TechTarget =ITKnowledgeExchange. Архивирано од изворникот на 20 септември 2017. Посетено на 18 август 2013.
2. ↑  „Information and Communication Technology from". *FOLDOC*. 19 септември 2008. Архивирано од изворникот на 17 септември 2013. Посетено на 29 септември 2010.
**Инцидентот на Скопското кале** беше конфликт меѓу две групи демонстранти (едната македонска и другата албанска) кој се случил пред Скопско кале на 13 февруари 2011 година. Судирот бил прекинат од страна на македонската полиција и заврши со неколку повредени.

На инцидентот му претходел почетокот на изградбата на музеј-црква на Кале, нарачана од страна на Министерството за култура, и уривање на дел од објектот во изградба од страна на албански демонстранти, ноќта на 10 февруари 2011 година.

Настанот
--------

Во 12 часот и 30 минути на Калето пристигнале првите членови на македонската група организирани преку друштвената мрежа Facebook, кој го поставиле етничкото знаме на Македонците. Околу 13 часот (половина час по пристигнувањето на Македонците), на Калето пристигнала поголема група на албански граѓани, членови на невладината албанска организација „Разбуди се" да протестираат за изградбата на „црква-музеј". Македонската полиција со цел да ја смири ситуацијата почнала од споредниот влез на калето да ги вади Албанците кои веќе се наоѓале на Калето. Без да ги забележи полицијата, од главниот влез се спуштила група на албански демонстранти, кои почнале со камења да фрлаат кон полицијата и кон спротивната страна, кон македонските демонстранти. Состојбата потоа се влошила, започнале физички пресметки, да летаат камења од двете страни, имало многу повредени, а меѓу нив дури и помали деца. Полицијата, за да не се влоши уште повеќе состојбата, ја принудила македонската група да отстапи. Додека полицијата ја отстранувала македонската група од местото на судирот, албанската група се упатила кон црквата и на објектот ставила свои транспаренти. Вечерта околу црквата се собрале многумина Албанци кои демолирале дел од објектот.

Реакции
-------

По инцитентот, владините партнери ВМРО-ДПМНЕ и ДУИ објавиле заедничко соопштение во кое е наведено дека остро го осудуваат настанот и повикуваат на смиреност кај граѓаните. Но, дел од јавноста се сомневаше дека инцидентот е исцениран токму од страна на ВМРО-ДПМНЕ и ДУИ.

Наводи
------

1. ↑  „На Кале се гради и се урива", Радио Слободна Европа, 11 февруари 2011.
2. ↑  Судир на две групи на скопско Кале повеќемина повредени, *Сител*, 13 февруари 2011.
3. ↑  „Меѓу-национален инцидент на Кале", Радио Слободна Европа, 13 февруари 2011.
4. ↑  „Предизвикани меѓуетнички тензии", Радио Слободна Европа, 14 февруари 2011.
**Вилијам Браунштајн** (роден на 14 јули 1972

 год.) повеќе познат како **Ил Бил** е Американски рапер и продуцент од Бруклин,Њујорк. Стекнувајќи се со озлогласеност со андерграунд хип-хоп групата Нон Фикшн, Ил Бил е познат по неговите стихови со политичка тематика и како продуцент, основач и ЦЕО на Анкл Хови Рекордс. Неговиот брат Рон е исто така рапер и продуцент, познат како Некро.

### Животопис

Ил Бил беше главниот вокал во сега веќе распаднатата група Нон Фикшн, и моментално е вклучен во Ла Кока Ностра, заедно со Еверласт, Слеин,Дени Бој и Диџеј Литал од Хаус оф Пеин и Лимп Бицкит. Во 2004 г. тој го објави својот деби соло албум *Што Не е во Ред со Бил ?* и оттогаш има издадено разни соло микстејпови и соработки во исчекување на неговиот втора плоча и претстојниот албум на Ла Кока Ностра. Ил Бил е Болен.

На 16 септември, 2008 г. го објави својот втор албум за Анкл Хови Рекордс, насловен како *Часот за Одмазда*. На албумот има гостувања одНекро, Тек Најн, Би-Риал од Сајпрес Хил, Еверласт, Бед Бреинс, Макс Кавалера од Соулфлај, Вини Паз од Џедај Мајнд Трикс, Хоард Џонс од Килсвич Ингејџ, Имортал Техник и Раеквон од Ву-Танг Клан. Продукцијата е на Диџеј Магс, Ти-Реј,Диџеј Литал, Некро, Диџеј Премиер како и самиот Ил Бил.

Закажано е и објавувањето на заеднички албуми со Вини Паз и Шон Прајс. Исто така, можеби и концептуален микстејп заедно со Раеквон. Ил Бил требаше да објави заеднички албум со раперот Крукт Ај и продуцентскиот тим Блу Скај Блек Дет, но проектот беше откажан.

За време на пролетта, 2008 г. Ил Бил им се придружи на Тек Најн и Пол Вол на турнеја на национално ниво. "Часот за Одмазда" беше објавен на 16 септември, 2008 г. од Анкл Хови Рекордс и Фет Биц.

На 31 октомври, 2010 г. во интервју за Конспираси Ворлдвајд Рејдио, Ил Бил зборуваше за својот однос со брат му Некро, и опсегот на албумот кои се очекуваат за 2011 г. вклучувајќи ги Ла Кока Ностра, албумот Пилула со Шон Прајс и неговиот Хеви Метал Кингс албум со Вини Паз кој треба да излезе на 5 април, 2011 г.

### *Што Не е во Ред со Бил ?*

*Што Не е во Ред со Бил ?* е прв студиски албум на Ил Бил, објавен на 4 мај, 2004 г. од Псајхо+Лоџикал-Рекордс. Албумот исфрли само еден сингл, "Анатомијата на Училишно Пукање", и видео запис за "Бркајќи го Змејот". Овој албум не беше никогаш на листите.

Албумот содржи 14 студиски песни, еден скит и еден ремикс. Гостите на албумот ги вклучуваат колегите членови на Нон Фикшн, Гортекс и Шабак Ред, братот на Ил Бил Некро, Анкл Хови, Кју-Јуник и Мистер Хајд.

### Дискографија

*Главна статија: Дискографија на Ил Бил*

• 2004: *Што Не е во Ред со Бил ?*
• 2008: *Часот за Одмазда*
• 2010: *Убиј ги Ѓаволските Ридови* (со Диџеј Магс)
• 2011: *Хеви Метал Кингс* (со Вини Паз)
• Се очекува: *Пилулата* (со Шон Прајс)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 29317868
* LCCN: no2007095380
* ISNI: 0000 0000 5106 7425
* MusicBrainz: c7e90641-f441-4801-8e4a-d09e10f452b8

 |

 |
**Карлос Ембало** ( роден на 25 ноември 1994 година) е фудбалер од Гвинеја-Бисау, кој има позиција на крилен напаѓач или напаѓач за Италијанскиот клуб од Серија Б, Читадела .

Фудбалска кариера
-----------------

Ембало беше купен од Палермо од португалскиот тим Чавес. *Росанеро* потоа го позајми Ембало на Карпи. На 13 Септември 2014 година, Ембало го направи своето професионално деби со Карпи во натпревар од Серија Б 2014–15 против Кротоне.  По завршувањето на периодот на позајмица, Палермо го позајми на Лече и Бреша .

На 15 Јуни 2016 година, Палермо официјално го објави продолжувањето на договорот со Ембало до 30 јуни 2020 година.

На 25 Јануари 2019 година, тој се приклучи привремено на Козенца до крајот на сезоната 2018-2019.

По исклучувањето на Палермо од Италијанскиот фудбал, тој ја напушти Италија, за да оди во Белгија со преминување во клубот Еупен. На 29 Јануари 2021 година, тој му се приклучи на Шпанскиот клуб АД Алкоркон повторно привремено до крајот на сезоната 2020–21 Сегунда дивизион.

На 23 јуни 2022 година, Ембало се врати во Италија и потпиша договор со тимот од Серија Б, Читадела .

### Меѓународни цели

| бр. | Датум | Место на одржување | Противник | Резултат | Резултат | Конкуренција |
| --- | --- | --- | --- | --- | --- | --- |
| 1. | 8 септември 2018 година | Естадио до Зимпето, Мапуто, Мозамбик |  Мозамбик</img> Мозамбик | **1** – 1 | 2–2 | Квалификации за Африканскиот куп на нации 2019 година |

Наводи
------

1. ↑  „Crotone 1-1 Carpi". ZeroZero. 2014-09-13.
*За други значења на поимот **Илинден** видете на појаснителната страница*
Илиденски денови (1972 г.)
**Илинденски денови** — македонски фестивал на народни песни и игри кој се одржува во Битола. Покровител на фестивалот е Собранието на Македонија, но и Министерството за култура кое учествува со финансиска поддршка. Фестивалот досега се одржал 39 пати (2009). Фестивалот има 4 фестивалски денови од кои на последниот се доделуваат награди од страна на стручно жири во повеќе категории. Традиционално фестивалот започнува на 29 јули, а завршува на 1 август.

Галерија
--------

* „ФА Битола" на дефилето 2006„ФА Битола" на дефилето 2006
* „КУД Стублине" од Србија на дефилето 2006„КУД Стублине" од Србија на дефилето 2006
* „КУД Самоков" од Бугарија на дефилето 2007„КУД Самоков" од Бугарија на дефилето 2007

Наводи
------

1. ↑  Апостолски, Михаило (1981). *Фолклорот и етнологијата на Битола и Битолско: материјали од научниот собир одржан во Битола 30-31 мај 1980 година*. Македонска академија на Науките и Уметностите.
2. ↑  „Илинденски денови" во Битола по 39-ти пат". Кајгана. 29 јули 2009. Архивирано од изворникот на 2010-03-27. Посетено на 2010-06-13.

Надворешни врски
----------------

* Илинденски денови на Ризницата ?
Фотографија од Карл Шефер и Соња Хени
**Карл Шефер** ( Виена 17 мај 1909

 — Виена 23 април 1976

) бил австриски лизгач во уметничко лизгање, двапати бил победник на Зимските олимписки игри, седумкратен светски првак и осумкратен европски првак.

Животопис
---------

Карл Шефер е роден недалеку од познатата вештачка ледена површина која е создадена од Едуард Енгелман. Со своите 11 години бил забележан од тренерот Рудолф Куцер кој во него забележал голем талент.

Освен за лизгање Шефер бил талентиран и во други работи. Одлично свирел виолина, и неколкупати бил австриски првак во нуркање со еден здив.
После својата лизгачка кариера во 1936 година, тој се преселил во САД на неколку години, каде работел како тренер. Во 1938 година отворил продавница за спортска опрема во Виена. Во 1940 година тој и Херта Вехтер ( исто така тренер за уметничко лизгање ) ја основале "Karl-Schäfer-Eisrevue" .

Во 1943 година станал глумец и глумел во филмот "Der weiße Traum" (Бел сон).

После втората светска војна Шефер учествувал во реконструкцијата на Елмановото лизгалиште, и од 1946 година таму ги тренирал своите млади лизгачи.

Помеѓу 1956 и 1962 година тој повторно е во САД каде работи како тренер, но од 1962 година се враќа во Виена и живее таму сè до неговата смрт.

Бил оженет со Кристина Енглеман, најмладата ќерка на Едуард Енгелман.

Резултати во уметничко лизгање
------------------------------

### Зимски олимписки игри

* 1928 година — 4
* 1932 година — 1
* 1936 година — 1

### Светско првенство

* 1927 година — 3
* 1928 година — 2
* 1929 година — 2
* 1930 година — 1
* 1931 година — 1
* 1932 година — 1
* 1933 година — 1
* 1934 година — 1
* 1935 година — 1
* 1936 година — 1

### Европско првенство

* 1927 година — 3
* 1928 година — 2
* 1929 година — 1
* 1930 година — 1
* 1931 година — 1
* 1932 година — 1
* 1933 година — 1
* 1934 година — 1
* 1935 година — 1
* 1936 година — 1
**Карло Балестрини** (24 март 1868 - 10 февруари 1922) бил италијански сликар. Неговите најпознати дела се импресионистички пејзажи со животни, особено коњи.

Биографија
----------

Роден во богато семејство во Албезе во близина на Милано, Карло Балестрино студирал на Академијата Брера кај Џузепе Бертини.

Меѓу неговите дела се: *Cavallanti di ritorno*; *Paesaggio* (1900, Milan mostra dell'Ottocento Lombardo); *Абел* (симболистичко дело кое ја доби премио наградата Гаваци на триеналето во Милано во 1897 година); *Портрет на Emilia Rizzi vedova Daccò*; *La calata della neve* (1905, Биенале во Венеција); *Impressione invernale - Darsena di Milano* (1906, Национална изложба на Милано); *Il "Porto di Milano" - Effetto di neve* (1914, Биенале во Венеција); *Le slitte* (1908, Брера); *Stalla di vacche alla fattoria* (1910, Национална изложба на Милано). Балестрини сликал и за парохиската црква Санто Реденторе и Сан Франческо од Кортенуова.

Авторката Ерминија Мима Вигано го објавила романот со наслов *Note nell'aria*, каде животот на главниот лик се вкрстува со оној на сликарот.

Наводи
------

1. ↑  Garollo, Gottardo (1907). Ulrico Hoepli (уред.). Dizionario biografico universale. Editore Libraio della Real Casa, Milan. стр. 181.
2. ↑  Lombardia Beni Culturali Painting of *Abel*, now at Museum of Como.
3. ↑  „Online Museum of Hospital of Varese". Архивирано од изворникот на 2015-09-23. Посетено на 2014-02-06.
4. ↑  Istituto Matteucci short biography.
5. ↑  Article of Viganò novel.
6. ↑  Casate online article.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 96657135
* ULAN: 500145910
* RKD: 245080

 |

 |
**Камена џамија** — џамија во селото Дебреште. Џамијата се наоѓа во средишниот дел од селото, во непосредна близина на црквата „Св. Ѓорѓи" и Горна џамија.

Архитектура
-----------

Градбата на џамијата има четириаголна основа. Објектот е обоен во бела боја и е покриен со кров од ќерамиди. Џамијата има едно минаре со многуаголна основа до шерефето и кружна основа над него. Дворот на џамијата е ограден со метална ограда.

Поврзано
--------

* Долна џамија
* Средна џамија
* Горна џамија
* Баталоска џамија
* Дебреште
* Прилепско муфтиство

Наводи
------

1. ↑  „Дебреште". *OldPrilep*. 28 ноември 2011.

Надворешни врски
----------------

* Камена џамија (Дебреште) на Ризницата ?